Muzium Koubasanan Al Qarara

Muzium Koubasanan Al Qarara (Boros Arab: متحف القرارة الثقافي) nopo nga poinladsong id al-Qarara, miinsomok do Khan Yunis, id Semenanjung Gaza. Pinohimagon di toun 2016, popokito o muzium diti do arkeologi om sajara kinoyonon dii, i tinimung do pongimpohon om puru komuniti songkinoyonon. Norumbak iti do susumaap Israel maamaso di Gumas 2023. 

 Sajara 
Tinimpuunan o muzium diti di 2016 id Al Qarara, iso kampung miinsomok do Khan Yunis id kabaatan do Semenanjung Gaza, maya do onom tulun, kohompit no luguan muzium, i Mohamed Abu Lahia om sawo disio, i Najla Abu Lahia. Nokotimpuun do kirahi i Mohamed do arkeologi songkinoyonon mantad di tokoro po, o i Najla nopo nga mininsingilo do arkeologi om inus id Universiti Gaza.

Komontirian Kotombuluyan om Antikuiti Palestin nopo nga minanahak do lisin poinsoosondii kumaa muzium diti, i popoopi do bagas silo bijirin. Iti nopo nga muzium koduo, om muzium poinsoosondii kumoiso, i winonsoi id kinoyonon diti. Winonsoi o muzium diti montok manahak toilaan kumaa tulun ginumuan kokomoi do koubasanan Palestin, montok popogirot do roso identiti diolo.

 Notimung-timung 
Muzium diti nopo nga kisuang lobi ko' 3500 kakamot arkeologi, sajara om numismatik mantad wilayah Gaza. Kakamot-kakamot miampai tadauwulan mantad po 4000 SM gisom baino, kogumuan no notimung toi ko' tinahak do tulun songkinoyonon. Kakamot tapangkal kohompit no mozek Byzantine, gayang mantad do timpu Tentera Salib, thobes, om kakamot ponginlumis i papakayon do koonduan pogulu do Nakba. Kohompit nogi o kakamot susumangod mantad do Mandat British id Palestin. Antakan di toun 2021, muzium diti nopo nga minamaramai do Tadau Kabansaan Tinungkusan Palestin.

 Korumbakan 

Muzium om notimung-timung id suang nopo nga rinumbak do susumaap Israel maya di Gumas 2023 maya do sangod mantad tawan id labus do Muzium. Struktur, bagas kopokitanan om naanu-anu suai id muzium nopo nga norumbak. Kotinanan Muzium Arab (ICOM-Arab) nopo nga pinoppoilo do norumbak miampai poimponu o muzium diti kalapas do pinoposoliwan o Israel do tisunud montok popoundaliu naanu-anu diti id kabaatan do Gaza.

 Gaa 
 ICCROM Sharjah Award for Reviving Cultural Heritage (2022)

 Intangai nogi 
 Katayadan do muzium id Pogun Palestin
 Garis tagayo pisangadan Gaza
 Arkib Longkod Kota Gaza

 Sukuon 

 Noputan labus 
عملت الشابة نجلاء أبو نحلة على أنشاء متحف القرارة الثقافي بجهودها الخاصة in Arabic (YouTube), Jinha Agency
نجلاء أبو نحلة شابة فلسطينية تؤسس متحف ثقافي في قطاع غزة in Arabic (YouTube), Jinha Agency
Official TikTok

Category:2016 establishments in the State of Palestine
Category:2023 disestablishments in the State of Palestine
Category:Museums established in 2016
Category:Museums disestablished in 2023
Category:Buildings and structures demolished in 2023
Category:History museums in Palestine
Category:Archaeological museums
Category:Buildings and structures in Khan Yunis
Category:Buildings and structures destroyed during the Israel–Hamas war
Category:Museums destroyed by war
Category:Khan Yunis in the Israeli–Palestinian conflict